Doris Day

**Doris Day** (3. april 1922 – 13. maj 2019) bila je američka glumica i pjevačica. Karijeru je započela kao pjevačica big banda 1939, postigavši komercijalni uspjeh 1945. sa dva prva snimka, "Sentimental Journey" i "My Dreams Are Getting Better All the Time" sa Lesom Brownom i njegovim renomiranim bendom. Napustila je Browna da bi se upustila u solo karijeru i snimila više od 650 pjesama od 1947. do 1967.

Bila je jedna od najvećih holivudskih filmskih zvijezda 1950-ih i 1960-ih. Njena filmska karijera započela je filmskim mjuziklom *Romansa dalekih mora* (1948). Glumila je u filmovima mnogih žanrova, uključujući mjuzikle, komedije, drame i trilere. Igrala je naslovnu ulogu u *Calamity Jane* (1953) i glumila u filmu Alfreda Hitchcocka *Čovjek koji je znao previše* (1956) sa Jamesom Stewartom. Neki od njenih najpoznatijih filmova su oni u kojima je glumila sa Rock Hudsonom, uključujući *Šaputanja na jastuku* (1959), za koji je nominovana za Oscara za najbolju glumicu. Također je radila sa Jamesom Garnerom na filmovima *Pomakni se, draga* (1963) i *Uzbuđenje zbog svega* (1963) i glumila zajedno sa Clarkom Gableom, Caryjem Grantom, Jamesom Cagneyjem, Davidom Nivenom, Gingerom Rogersom, Jackom Lemmonom, Frankom Sinatrom, Kirkom Douglasom, Lauren Bacall i Rodom Taylorom u raznim filmovima. Nakon što je 1968. završila svoju filmsku karijeru, glumila je u vlastitom televizijskom serijalu *The Doris Day Show* (1968–1973).

Godine 1989. nagrađena je Zlatnim globusom i nagradom Cecil B. DeMille za životno djelo u filmovima. Godine 2004. odlikovana je Predsjedničkom medaljom slobode. Godine 2008. dobila je nagradu Grammy za životno djelo kao i nagradu Legend od Društva pjevača. Godine 2011. nagrađena je Nagradom za karijerno postignuće Udruženja filmskih kritičara Los Angelesa. Godine 2011, Day je objavila svoj 29. studijski album *My Heart*, koji je sadržavao novi materijal i postao UK Top 10 album. Od 2020, ona je bila jedan od osam izvođača koji su četiri puta imali najbolje zarade na blagajnama u SAD-u.

## Filmografija
### Važniji filmovi 
* *Romansa dalekih mora* (1948)
* *Calamity Jane* (1953)
* *Voli me ili ostavi* (1955)
* *Čovjek koji je previše znao* (1956)
* *Šaputanja na jastuku* (1959)
* *Uzbuđenje zbog svega* (1963)
* *Ne šalji mi cvijeće* (1964)
* *Čamac s prozirnim dnom* (1966)

## Diskografija
### Studijski albumi
* ''You're My Thrill* (1949)
* *Young Man with a Horn* (1950)
* *Tea for Two* (1950)
* *Lullaby of Broadway* (1951)
* *On Moonlight Bay* (1951)
* *I'll See You in My Dreams* (1951)
* *By the Light of the Silvery Moon* (1953)
* *Calamity Jane* (1953)
* *Young at Heart* (1954)
* *Love Me or Leave Me* (1955)
* *Day Dreams* (1955)
* *Day by Day* (1956)
* *The Pajama Game* (1957)
* *Day by Night* (1957)
* *Hooray for Hollywood* (1958)
* *Cuttin' Capers* (1959)
* *What Every Girl Should Know* (1960)
* *Show Time* (1960)
* *Listen to Day* (1960)
* *Bright and Shiny* (1961)
* *I Have Dreamed* (1961)
* *Duet* (1962)
* *You'll Never Walk Alone* (1962)
** Billy Rose's Jumbo* (1962)
** Annie Get Your Gun* (1963)
* *Love Him* (1963)
* *The Doris Day Christmas Album* (1964)
* *With a Smile and a Song* (1964)
* *Latin for Lovers* (1965)
* *Doris Day's Sentimental Journey* (1965)
* *The Love Album* (snimljen 1967; objavljen 1994)
* *My Heart* (sa osam neobjavljenih pjesama snimljenih 1985; objevljen 2011)

*Izvor''

## Reference 
## Vanjski linkovi 
* 

Kategorija:Rođeni 1922.
Kategorija:Umrli 2019.
Kategorija:Biografije, Cincinnati
Kategorija:Američke glumice
Kategorija:Američke pjevačice
Kategorija:Dobitnici Zlatnog globusa
Kategorija:Dobitnici Predsjedničke medalje slobode
Kategorija:Dobitnici Nagrade "Henrietta"